CELEX: C2005/229/09
Language: sk
Date: 2005-09-17 00:00:00
Title: Vec C-253/05: Žaloba podaná 15. júna 2005 Komisiou Európskych spoločenstiev proti Holandskému kráľovstvu

17.9.2005   
            
            
               SK
            
            
               Úradný vestník Európskej únie
            
            
               C 229/4
            
         Žaloba podaná 15. júna 2005 Komisiou Európskych spoločenstiev proti Holandskému kráľovstvu
   (Vec C-253/05)
   (2005/C 229/09)
   Jazyk konania: holandčina
   Komisia Európskych spoločenstiev, v zastúpení: Minas Konstantinidis a Pieter van Nuffel, splnomocnení zástupcovia, podala 15. júna 2005 na Súdny dvor Európskych spoločenstiev žalobu proti Holandskému kráľovstvu.
   Žalobca navrhuje, aby Súdny dvor:
   
               —
            
            
               určil, že Holandské kráľovstvo tým, že prostredníctvom Convenant Verpakkingen III obmedzilo uvádzanie obalov nápojov pochádzajúcich z iných členských štátov, ktoré spĺňajú základné požiadavky uvedené smernicou Európskeho parlamentu a Rady 94/62/ES z 20. decembra 1994 o obaloch a odpadoch z obalov (1), na trh v Holandsku, si nesplnilo povinnosti, ktoré mu vyplývajú z článku 18 tejto smernice;
            
         
               —
            
            
               zaviazal Holandské kráľovstvo nahradiť trovy konania.
            
         Žalobné dôvody a hlavné tvrdenia
   Holandská právna úprava obsahuje zjavné obmedzenie obchodu v rámci Spoločenstva s pivom, osviežujúcimi nápojmi a vodou v jednorazových obaloch z plastu alebo skla, ktoré boli uvedené na trh v inom členskom štáte. Komisia sa domnieva, že toto obmedzenie je v rozpore s článkom 18 smernice 94/62, ktorá ustanovuje, že „Členské štáty nebránia umiestňovaniu na trh takých výrobkov, ktoré spĺňajú predpisy tejto smernice“.
   Berúc do úvahy, že obaly, ktoré boli uvedené na trh v inom členskom štáte spĺňajú základné požiadavky smernice, ich uvádzanie na vnútroštátny trh nemôže byť obmedzované.
   
      (1)  Ú. v. ES L 365, s. 10